Ένα πρόγραμμα cyber insurance είναι καλή λύση για να αποζημιωθείς, σε περίπτωση που πέσεις θύμα ηλεκτρονικής απάτης. Έχει πολλά να προσφέρει για την ασφάλεια κυβερνοχώρου και συναλλαγών. Όμως κι εσύ μπορείς να προσέξεις κάποια πράγματα, για να αποφύγεις προβλήματα κατά την περιήγησή σου στο ίντερνετ.
Συγκεκριμένα:
Δημιούργησε ισχυρούς κωδικούς για τους λογαριασμούς σου στο ίντερνετ. Είτε πρόκειται για social media, είτε για web banking και άλλες υπηρεσίες, δημιούργησε κωδικούς που περιλαμβάνουν κεφαλαία και μικρά γράμματα, αριθμούς και σύμβολα.
Μην χρησιμοποιείς τον ίδιο κωδικό για όλους σου τους λογαριασμούς. Ξέρουμε πως είναι δύσκολο να θυμάσαι διαφορετικούς κωδικούς, αλλά σε βοηθά να περιηγείσαι στο διαδίκτυο με μεγαλύτερη ασφάλεια.
Κάνε τις αγορές σου από sites που φαίνονται αξιόπιστα (π.χ. πριν το URL τους υπάρχει το κλασικό σύμβολο της κλειδαριάς).
Πλήρωσε για τις αγορές σου με μια προπληρωμένη κάρτα, την οποία φορτίζεις κάθε φορά με το ποσό που χρειάζεσαι (για να μην κινδυνεύεις σου τραβήξουν περισσότερα χρήματα). Η αντικαταβολή είναι επίσης ένας τρόπος πληρωμής που εγγυάται την ασφάλειά σου.